text: Se Video: Hamborg Lufthavn stjæler passagerer fra Billund
  01 september 2014 kl. 11.01
  Masser af danskere vælger at flyve fra Hamborg Lufthavn i stedet for Billund. 
  Den nordtyske Lufthavn oplever flere og flere danske passagerer.
  I skoleferien er der flest danskere i Hamborg og 11. juli var over halvdelen af parkeringspladserne optaget af danske biler, fortæller lufthavnens pressechef Stefanie Harder til Jyllands-Posten.
  Tyskerne forventer at sende 300.000 danskere af sted i år. Det er en stigning på 36% i forhold til sidste år. Det er især middelhavsdestinationerne der trækker. 
  Lufthavnens hjemmeside på dansk, hjælper danskerne ud på rejse.
  Hamborg Lufthavn oplever en stor vækst på 7.2% i første halvår af 2014.
  Billund Lufthavns passagertal er dog stadig stigende og mange gange højere end de 300.000 danskere der tog turen til Hamborg.
  Sidste år rejste over 2.8 millioner passagerer via Billund.
  Ryanair har nedlagt ruter i Billund og har oprettet flere i Hamborg. Samtidigt har et andet lavprisselskab, EasyJet oprettet 17 ruter fra Hamborg.
  Billund Lufthavn forventer dog at Ryanair skruer op for aktiviteterne igen i løbet af 2016.
  